**raze albastre**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

unde-am vărsat călimara

de-albastru inima-n mine

zâmbeste

si soarele vara

orbeste sângele-n vine

doi îngeri cu litere negre

pe haine poeme grăbite

cu verbe ce vor sa întrebe

de ce adevărul ne minte

nu-mi cere cuvinte frumoase

la poartă îmi bate trecutul

iar vântul îmi smulge din oase

cu limbă de moarte cuvântul

sunt clipa în care păcatul

prin umbre respiră iluzii

si-n groapa săpată de altul

să cadă si cer si perfuzii

nu-mi cere lumina din astre

sunt farul lovit de furtună

în mine blesteme se-adună

când scriu cu raze albastre